CELEX: 62010TN0538
Language: ro
Date: 2010-11-26 00:00:00
Title: Cauza T-538/10: Acțiune introdusă la 26 noiembrie 2010 — Adamowski/OAPI — Fagumit (Fagumit)

29.1.2011   
            
            
               RO
            
            
               Jurnalul Oficial al Uniunii Europene
            
            
               C 30/47
            
         Acțiune introdusă la 26 noiembrie 2010 — Adamowski/OAPI — Fagumit (Fagumit)
   (Cauza T-538/10)
   ()
   2011/C 30/85
   Limba în care a fost formulată acțiunea: germana
   
      Părțile
   
   
      Reclamantă: Ursula Adamowski (Hamburg, Germania) (reprezentant: D. von Schultz, avocat)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Cealaltă parte în procedura care s-a aflat pe rolul camerei de recurs: Fabryka Węży Gumowych i Tworzyw Sztucznych Fagumit Sp. z o.o. (Wolbrom, Polonia)
   
      Concluziile reclamantei
   
   
               —
            
            
               anularea deciziei Camerei întâi de recurs a Oficiului pentru Armonizare în cadrul Pieței Interne (mărci, desene și modele industriale) din 3 septembrie 2010 pronunțate în cauza R 1003/2009-1;
            
         
               —
            
            
               respingerea cererii de declarare a nulității mărcii comunitare nr. 3 093 226;
            
         
               —
            
            
               obligarea OAPI la plata cheltuielilor de judecată efectuate în procedura care s-a aflat pe rolul diviziei de anulare și pe rolul camerei de recurs, precum și a celor efectuate prezenta cauză.
            
         
      Motivele și principalele argumente
   
   
      Marca comunitară înregistrată care a făcut obiectul unei cereri de declarare a nulității: marca verbală „Fagumit” pentru produse din clasele 12 și 17.
   
      Titularul mărcii comunitare: reclamanta.
   
      Partea care solicită declararea nulității mărcii comunitare: Fabryka Węży Gumowych i Tworzyw Sztucznych Fagumit Sp. z o.o.
   
      Dreptul asupra mărcii al părții care solicită declararea nulității: marca figurativă națională, care cuprinde elementul „FAGUMIT”, pentru produse din clasa 17.
   
      Decizia diviziei de anulare: respinge cererea de declarare a nulității.
   
      Decizia camerei de recurs: admite calea de atac și declară nulitatea mărcii.
   
      Motivele invocate: încălcarea articolului 53 alineatul (1) litera (c) coroborat cu articolul 8 alineatul (4) din Regulamentul (CE) nr. 207/2009 (1), întrucât cealaltă parte în procedura care s-a aflat pe rolul camerei de recurs nu a prezentat documente valide în sensul că denumirea de firmă „FAGUMIT” este utilizată în mod real; încălcarea articolului 53 alineatul (1) litera (b) coroborat cu articolul 8 alineatul (3) din Regulamentul (CE) nr. 207/2009, întrucât cealaltă parte în procedura care s-a aflat pe rolul camerei de recurs a acceptat efectiv înregistrarea ca marcă a denumirii „FAGUMIT” și încălcarea articolului 52 alineatul (1) litera (b) Regulamentul (CE) nr. 207/2009, întrucât reclamanta nu poate fi acuzată că a acționat cu rea-credință atunci când a formulat cererea de înregistrare a mărcii comunitare contestate.
   
      (1)  Regulamentul (CE) nr. 207/2009 al Consiliului din 26 februarie 2009 privind marca comunitară (JO L 78, p. 1).